Se intreba cineva intr-un articol zilele astea: „de ce e suparata Rusia cand tarile din jurul ei isi intaresc apararea?”

Daca suntem atenti la ce se intampla zilele astea si-n Romania, stim deja de ce. Pentru ca razboiul ei cu Vestul a inceput deja. Si nu, nu e din cel cu tancuri si rachete. In avangarda invaziei propriu-zise, Rusia trimite deja, de ani buni, un alt de gen de trupe de ocupatie. Una intelectuala.

E vorba de trupele speciale de idei inselatoare. E vorba de comandourile de argumente antrenate sa ne pacaleasca discernamantul. E vorba de propaganda amara imbracata in zaharelul viralelor online.

Se intampla deja in presa, unde comentatori naimiti sau doar cu sperante de marire recita versurile albe ale poetilor FSB-ului. Se intampla in mediul virtual, unde in locul gloantelor sunt cuvintele agentilor ei de influenta: occidentul ne vrea colonie, ne pune e-uri in mancare si radiatii in telefoane. Rusia e buna, e ortodoxa si, daca nu suntem cuminti, are si bomba atomica. Dar bomba atomica pasnica, nu agresiva, ca americanii.

Toate vorbele astea au un scop strategic. Sunt cuvinte care incearca sa desparta blocul tarilor scapate din ograda ei in state cu populatii inspaimantate, nesigure de apartenenta lor la civilizatia europeana si usor de cucerit.

Usor de cucerit fara nici un fel de foc de arma. Pentru ca Rusia vrea sa se intoarca la vremurile frumoase despre care propaganda interna vorbeste deja de ani si ani. Vremurile in care stapanea jumatate de Europa si facea viata imposibila pentru oamenii care isi doreau libertatea.

Sa nu uitam: a existat in istoria moderna a Romaniei o singura perioada de teroare absoluta, in care romanii care au ucis alti romani, in masa. Atunci cand pe teritoriul nostru se aflau soldatii lor.

Se poate intampla din nou? Un lucru e sigur: suntem deja invadati de oameni care cauta sa ne spuna ca viitorul Romaniei nu e in Vest, ca trebuie sa fim flexibili si umili. Ca trebuie sa jucam cu toata lumea si sa tradam aliantele la care ne-am zbatut sa aderam 10 ani si la care poporul acesta a visat jumatate de secol. Sunt oameni care ar lua orice din simbolurile nationale – chiar si oroarea legionara – pentru a sluji acestui scop anti-national.

Nu va uitati cu seninatate la ei. Acestia sunt deja soldati ai inamicului aflati pe frontul deja deschis. Unii nici nu iau simbrie. Pentru ca sunt platiti in ceva cu mult mai valoros pentru ei: in sentimentul ca, desi nu inteleg nimic din lume, din libertatile umane si din dorinta altora de a si le folosi, pot in schimb contribui la limitarea lor. Ce fericire mai mare decat sa-ti bati joc de viata altora, atunci cand a ta nu-ti mai place?

Astia sunt de fapt noii tortionari. Cei care se lupta in fiecare zi, cu cate o postare, cu cate un comentariu, pentru ca altii sa nu aiba dreptul la libertate. Asta este si Putinismul: organizarea prostiei intr-un sistem statal. Urmas al bolevismului, care folosea proletariatul, putinismul doar a extins cercul, ca sa prinda in el si pierde vara, asistatii sociali, trantorii, saracii cu duhul si ticalosii. O baza a puterii cu mult mai vasta decat muncitorimea si taranimea de alta data.

Cum poti sa lupti cu astfel de oameni? Spunand in fiecare zi ce crezi. Aratand cu degetul spre singura lor slabiciune. Chiar stapanii lor spirituali.

Chiar imensa, enorma nefericire a rusilor de rand. Pentru ca o tara care bea atat nu e o tara care si-a gasit drumul. Pentru ca o tara fara dezbateri, increzatoare doar in propaganda, nu merge in directia cea buna. E doar o tara care a renuntat la asemenea sperante si si-a angajat, din nou. un tar.

Pentru cine crede ca trebuie sa mergem spre Est, e suficienta o singura experienta. Un drum acolo. Chiar si unul virtual. Sunt carti destule. Sunt filme si marturii. Si toate spun ca Estul e o lume in care nici presedintele si nici bogatii tarii nu mai pot fi schimbati, trasi la raspundere, trimisi eventual la inchisoare. Asa cum, apropos, se intampla in Romania.

Da, despre asta e vorba. In acest moment, ca de multe alte ori in istoria ei, Romania ar putea sa-i invete cate ceva pe rusi, si nu invers. Ganditi-va la asta daca aveti nevoie de mandrie nationala.

Ganditi-va ca traiti intr-o tara libera pe care altii vor sa n-o mai lase asa. Daca va place asta, puteti incepe deja sa luptati pentru ea. Deocamdata nu e nevoie decat de cuvinte.

Ba nu, e nevoie de un pic mai mult: de convingeri. Raspandite in jur in fiecare zi.